o
Miten voimme todella antaa anteeksi meitä loukanneille?
Sitä käsittelemme tänään ohjelmassa Iloa arkeen.
ILOA ARKEEN
Joh. 20:21.
Päätä tänään, ettet elä katkerana tai anteeksiantamattomuudessa.
Voit suuttua, mutta älä jää vihasi valtaan.
Ehdotan, että lisäät päivittäiseen tunnustusluetteloosi:
En loukkaannu helposti.
Kun vihastun, en jää vihani valtaan.
Aurinko ei laske vihani yli. Olen täynnä armoa ja myötätuntoa.
Olen nopea antamaan anteeksi.
Se, miten puhut elämästäsi, on sitä mitä se tulee olemaan.
Älä sano, että olet äkkipikainen ja loukkaannut helposti.
Mitä enemmän puhut siitä, sitä enemmän niin tapahtuu.
Joh. 20:21. Tämä on kaunista.
Niin Jeesus sanoi heille jälleen: "Rauha teille!
Niinkuin Isä on lähettänyt minut, niin lähetän minäkin teidät."
Ja tämän sanottuaan hän puhalsi heidän päällensä
ja sanoi heille: "Ottakaa Pyhä Henki.
Joiden synnit te anteeksi annatte, niille ne ovat anteeksi annetut
joiden synnit te pidätätte, niille ne ovat pidätetyt."
Jopas nyt jotakin. Pidättäminen on anteeksiannon kieltämistä.
Tähän voi soveltaa monia asioita, mutta epäonnistumme usein
siinä, että jos joku tekee syntiä minua vastaan, enkä anna anteeksi,
pidän sen sisälläni. Mutta jos vapautan heidät,
päästän sen vapaaksi. Siksi lapsista voi tulla sellaisia,
mitä he vanhemmissaan vihaavat.
He ovat pitäneet sen sisällään, eivätkä voi nyt olla muuta,
koska eivät päästä sitä vapaaksi.
Joiden synnit te pidätätte, niille ne ovat pidätetyt.
Joiden synnit te annatte anteeksi, niille ne ovat anteeksi annetut.
Jos isäsi käytti sinua fyysisesti hyväkseen,
on paras käsitellä asia, ettet itse syyllistyisi samaan.
Jos äitisi oli alkoholisti, on paras antaa anteeksi,
ettet päätyisi kärsimään samasta ongelmasta.
En tiedä, voiko se niinkään kulkea suvussa,
vaan usein on kyse hengellisestä asiasta.
Aamen.
Raamattu sanoo, että voin olla vapaa.
Vapaa. Mutta se edellyttää, että toimin Jumalan tavalla.
Jos pidätän jonkun synnit, ne ilmenevät minussa.
Mutta jos päästän ne menemään,
paholainen ei voi käyttää niitä minua vastaan.
Jeesus sanoi viimeiseksi: "Isä, anna heille anteeksi. He eivät
tiedä mitä tekevät." Ja ensim- mäiseksi ylösnousemuksen jälkeen
hän puhuu syntien anteeksi antamisesta tai pidättämisestä.
Anteeksiantamuksen täytyy olla hyvin tärkeää, koska Jeesus
puhui siitä viimeiseksi ristillä ja ensimmäiseksi ylösnoustuaan.
Hän puhalsi heidän päälleen ja käski ottamaan Pyhän Hengen.
Hän ei odottanut sitä heiltä ennen kuin antoi siihen voiman.
Sinulla on Pyhän Hengen voima, jos olet uudestisyntynyt.
Jumala asuu sinussa. Voit tehdä mitä haluat.
Sinun ei tarvitse tuhlata elämääsi olemalla vihainen.
Sinun ei tarvitse olla katkera. Voit olla vapaa.
Sillä sinulla on voima.
Mutta sinun on päätettävä: En aio elää katkerana.
En aio kantaa sisälläni ikäviä asioita tai elää kurjaa elämää.
Jätän menneet taakseni jokaisena elämäni päivänä
ja riennän kohti hyvää elämää, jonka Jumala on minulle varannut.
Älä anna sen, mitä joku on tehnyt sinulle, pilata loppuelämääsi.
Kuulitko? Älä anna jonkun tekojen pilata loppuelämääsi.
Saat vielä tuntea tuskaa, jos olet elossa ja hengität.
Saat tuntea tuskaa. Aamen.
Tunteitasi loukataaan. Sinua ei aina kohdella reilusti.
Mutta muista, että satuttajasi eivät voi maksaa sinulle takaisin.
Mutta Jumala voi.
Raamattu sanoo, että Jumala on puolustajamme.
Hän sanoo: "Minä kostan vihamiehillesi." Luetaan Jes. 61.
Miten siellä jaksellaan?
Sanokaa: Valmistaudun juhlia varten.
Moni on masentunut siksi, että on vihainen.
Moni on sairas siksi, että on ollut vihainen koko ikänsä.
Moni ongelma ratkeaisi sillä, että päätät elää onnellisena.
Ei kaiken aikaa vihaisena, vaan onnellisena.
Jes. 61:3. ...Antamaan juhlapäähineen tuhkan sijaan,
iloöljyä murheen sijaan, ylistyksen vaipan masentuneen hengen sijaan,
ja heidän nimensä on oleva vanhurs- kauden tammet, Herran istutus,
hänen kirkkautensa ilmoitukseksi.
Hän antaa kauneutta tuhkan sijaan, mutta vain, jos luovut tuhkasta.
Minäkin halusin peittää peruna- laatikkoni ja säästää sen.
Sinulla on tuhkaa siltä varalta, että haluat huonona päivänä
sääliä itseäsi ja muistella, miten kaltoin sinua on kohdeltu.
Et saa kauneutta, ellet luovu tuhkasta.
Meidän on tehtävä se Jumalan tavalla.
Juhlapäähine tuhkan sijaan, iloöljyä murheen sijaan,
ylistyksen vaippa masentuneen hengen sijaan.
Kieltäydyn elämästä enää yhtään onnetonta päivää!
Juuri tällaisen uuden asenteen tarvitset.
Olivatpa olosuhteeni mitkä tahansa, aion olla onnellinen.
Mitä tahansa ihmiset sanovat tai tekevät, aion olla onnellinen.
Jumala järjestää juhlat, ja minä menen mukaan.
Jes. 61:7-9 kuuluu Raamatun kauneimpiin jakeisiin.
Häpeänne hyvitetään teille kaksin kerroin.
Hyvittäminen viittaa palkitsemiseen.
pilkatut saavat riemuita osastansa. Niin he saavat kaksinkertaisen
perinnön maassansa - eivät vasta taivaaseen päästyään -
heillä on oleva iankaikkinen ilo.
Isäni ei voinut korvata minulle, mutta Jumala lupaa korvata.
Saan tuplahyvityksen vaivoistani.
Saan juhlapäähineen tuhkan sijaan, iloöljyä murheen sijaan.
Ei sillä ole väliä, mitä joku sinulle tekee,
sillä jos käsittelet asian oikein, Jumala antaa tuplasiunauksen.
Vihollinen voi hyökätä minua vastaan yhdellä tavalla,
mutta joutuu pakenemaan monella tavalla.
On toistettava tämä: vain, jos toimimme Jumalan tavalla.
Monet kristityt yrittävät lunastaa lupauksia olematta kuuliaisia.
Aamen. Tekosyymme on,
ettemme voi tehdä sitä, mitä Jumala käskee,
koska meistä tuntuu.. ja se on liian vaikeaa..
tai epäreilua. Jumala ei koskaan käske sellaista, mihin et pysty.
Se voi olla sellaista, mitä et halua,
mutta Jumala ei koskaan käske sellaista, mihin et pysty.
Olet ehkä jo kuullutkin tämän tarinan.
Tästä ei voi saarnata kertomatta sitä.
Vuosia sitten kun rukoilin eräänä aamuna,
Pyhä Henki puhui minulle vanhemmistani,
jotka asuivat yli 300 kilometrin päässä.
He asuivat niin kaukana, ettei minun tarvinnut kohdata heitä.
Rukoilin kuitenkin anteeksiantorukouksen.
He olivat yli 80-vuotiaita, heidän terveytensä reistaili,
ja Jumala alkoi puhua, että meidän pitäisi ostaa heille talo
ja alkaa huolehtia heistä. Sanoin, että se oli paholaisesta.
Sen jälkeen mitä isä minulle teki, Jumala ei odottaisi minulta tätä.
Ihanko totta?
Odottihan Jumala Joosefinkin antavan anteeksi veljilleen
ja Mooseksen rukoilevan itseään kritisoivan siskonsa puolesta.
Hän odotti Daavidin odottavan vapautumistaan kostamatta Saulille.
Jumala odottaa paljon sellaista, mitä emme odottaisi.
Se on meidän parhaaksemme, jos vain olemme kuuliaisia.
Ajattelin, etten pysty siihen. Sen täytyi olla paholainen.
Seuraavan kerran kun rukoilin, se tuli taas.
Ajattelin mennä Daven juttusille. Hän varmasti sanoisin, että ei käy.
Eikö olekin mukavaa odottaa toisen sanovan, ettei niin voi tehdä,
ja hän sanookin, että kyllä se on parempi tehdä, jos Jumala käski.
Hänkään ei innostunut, koska se veisi lähes kaikki rahamme,
mutta sitten hän sanoi myöntyvänsä, jos Jumala kerran oli niin puhunut.
Ostimme heille talon ja auton. Yritimme saada ne halvalla,
mutta Jumala ei hyväksynyt sitä.
Etsin vanhoja, ränsistyneitä asuntovaunuja...
Mitä tahansa, mikä oikeuttaisi sanomaan, että olin kuuliainen.
En aio kertoa koko pitkää tarinaa, mutta kuuliaisuuteni kautta
isä otti Jeesuksen vastaan Pelastajanaan 83-vuotiaana,
pyysi vihdoin anteeksi sitä, mitä oli tehnyt minulle.
Hän kuoli viime vuonna ja tiedän, että hän on taivaassa.
Rakkaus voi sulattaa kovimmankin sydämen.
Luulin ostavani talon, mutta ostinkin sielun.
Aamen.
En pysty edes kuvaamaan, miten palvelutehtäväni on kasvanut
ja miten paljon enemmän rauhaa ja iloa olen saanut sen jälkeen.
Usein pyydämme Jumalalta päästä uudelle tasolle.
Jumala sanoo: Hyvä on. Jos haluat satoa, tarvitsen siemenen,
joka on vaikea kylvää.
Näin teidän on tehtävä: rakastakaa vihamiehiänne.
Osta lahja työkaverille, joka sai haluamasi ylennyksen,
onnittele häntä ja rukoile päivit- täin, että hän menestyy työssään.
Sitten Jumala voi tehdä jotakin hyväksesi. Eikö totta?
Jos olet pastori, ja apulaisesi jakaa seurakunnan kahtia,
vie osan jäsenistä ja perustaa lähistölle uuden seurakunnan,
osta hänelle äänentoisto- järjestelmä.
Mene juhliin.
Sano: Tässä sinulle lahja. Minä menen juhliin.
Et päihitä minua, paholainen.
Rukoilkaa vihamiehienne puolesta ja siunatkaa vainoojianne.
Jumala hyvittää vaivoistasi, antaa juhlapäähineen tuhkan sijaan,
mutta sinun on ensin annettava tuhkat hänelle.
En osaa selittää, mutta tiedän, että elämäni on parempaa
kuin se olisi voinut olla, vaikka minua ei olisi hyväksikäytetty.
Jumalalle 2+2 ei aina ole 4. En osaa selittää sitä.
Ennen sanoin toivovani, ettei minulle olisi käynyt niin.
Enää en pysty sanomaan niin. En pysty tarkoittamaan sitä.
En osaa selittää sitä, sillä Jumalalle 2+2 ei aina ole 4.
Syvällä sisimmässäni tiedän, että kokemusteni vuoksi
minulla on parempi elämä kuin se olisi ollut ilman niitä.
Uskon siihen.
Uskon, että sen tähden elämässäni on enemmän voimaa,
minulla on parempi luonne, tunnen Jumalaa syvällisemmin,
pystyn auttamaan muita, ja saan päivittäin
paholaisen katumaan sitä, että hän häiritsi minua.
Joka päivä!
Helvetti sanoo joka päivä: Olisimmepa jättäneet hänet rauhaan.
Sama voi tapahtua sinulle.
Sinun on hankkiuduttava eroon rojusta: katkeruudesta, vihasta,
kateudesta, ahneudesta, huonosta asenteesta,
vaikka jollekin kävi paremmin, etkä käsitä miksi,
eikä se ole reilua. Älä yritä velkoa sellaiselta,
joka ei pysty maksamaan. Jätä asia Jumalalle.
Vaadi Jumalalta vaivannäöstäsi palkintoa.
Joosef sanoi: Se, minkä tarkoitit vahingokseni,
Jumala tarkoitti parhaakseni.
Mikä sitten auttaisi meitä antamaan anteeksi?
Jumala laski tämän sydämelleni kuluneen 24 tunnin aikana.
Meidän kaikkien on syytä tavoitella tätä.
Yksi syy siihen, miksi on niin vaikea antaa anteeksi, on se
ettemme ymmärrä, miksi he toimivat niin kuin toimivat.
Emme välttämättä saa koskaan vastauksia kaikkeen,
mutta olen löytänyt hyviä jakeita ymmärryksen etsimisestä,
ja meidän on ymmärrettävä, että ne joihin sattuu, satuttavat.
Isäni satutti minua, koska joku satutti häntä.
Samana päivänä kun hän tuli uskoon ja pyysi minulta anteeksi,
hän kertoi tienneensä, että hänen tekonsa oli väärin,
mutta ei aavistanut, että se satuttaisi minua niin paljon.
Uskon, ettei hän tosiaan ymmärtänyt.
Kun oma elämä on sekaisin, tällaista ei ymmärrä.
Insesti on kulkenut suvussani. Isälleni oli tehty lapsena samaa.
Hän kasvoi sen keskellä. Totta kai hän oli vastuussa omista teoistaan,
mutta kun elämä saa huonon alun, voi viedä pitkään toipua siitä.
Koin lapsena niin paljon pahaa, että nuorena aikuisena
minulta kysyttiin: Mikä sinua vaivaa? En minä tiennyt, mikä.
Luulin, että ongelma oli kysyjissä.
Ajattelin, että pois kimpustani. Miten niin minua vaivaa jokin?
En ymmärtänyt, että sisälleni oli säilötty kaikkea saastaa,
joka purkautui ja huokui ulos asenteeni kautta.
Satutin ja loukkasin toisia.
Olin karski ja hankala ihminen, enkä ollut tyytyväinen keneenkään.
En tosiaan tiennyt, että ongelma oli minussa.
Minulla ei ollut siitä aavistustakaan.
Jos omaksut armollisemman asenteen ihmisiä kohtaan
etkä niin herkästi tuomitse heitä,
vaan pyydät Jumalaa näyttämään, miksi he käyttäytyvät niin,
voit saada häneltä tarpeeksi tietoa pystyäksesi rukoilemaan
ja kenties heidät voidaan päästä vapaaksi.
Jesajan luvussa 61, josta äsken luimme,
kerrottiin vaivojemme palkasta.
Teillä on oleva ikuinen ilo. Ja jae 9: Sen siemen tunnetaan
kansojen keskellä, sen jälkeläiset kansakuntien joukossa.
Kaikki, jotka heidät näkevät, ymmärtävät että Herra on siunannut
tämän sukukunnan. Ellet anna anteeksi,
siirrät katkeran asenteesi lapsillesi.
Mitä he perivät? Katkeruuden, huonotuulisuuden, vihan?
Vai rakkauden hengen?
Olen kiitollinen siitä, että tämä päättyi omaan sukupolveeni.
Minun lapseni eivät peri sitä.
He saivat sitä vähän ennen kuin tulin järkiini. He pääsivät yli,
eivätkä lapsenlapseni saa sitä ollenkaan.
Aamen. Mutta jonkun on maksettava hinta. Oletko se sinä?
Oletko se, joka vetää rastin koko sotkun yli ja pysäyttää sen?
Haluatko juhlapäähineen, iloöljyä, ylistyksen viitan ja mukaan juhliin?
Päätä, ettet jätä perinnöksi huonoa asennetta.
Yksinhuoltajat, varokaa ettette istuta lapsiin huonoa asennetta
miestä kohtaan, joka lähti eikä kohdellut sinua hyvin.
Se on vaikeaa, mutta suojaa häntä.
Suojaa häntä. Tee se lastesi tähden.
Voit sanoa: "Isä ei halunnut satuttaa meitä.
Hänellä vain omat ongelmansa." Luultavasti se onkin itse totuus.
Ne joihin sattuu, satuttavat toisia. En usko, että kukaan herää
odottaen, kuinka montaa saisi loukattua sinä päivänä.
Meillä kaikilla on taakkamme,
ja menemme naimisiin taakoitettujen kanssa.
Siinä on meille pohdittavaa.
Meillä kaikilla on taakkamme ja yritämme elää suhteessa.
Ymmärrättekö?
Jos ympärilläsi on kaikkea roskaa ja yrität elää ihmissuhteessa,
satutat häntä jatkuvasti. Et ymmärrä miksi niin käy,
koska et halua satuttaa, vaan elää suhteessa heihin.
Satutatte toisianne, kunnes eheydytte ja laskette taakkanne.
Aina kun avasin suuni, satutin jotakuta, koska sieluni oli kova.
Se oli kova, koska ainoa tapa suojella itseäni lapsena
oli kehittää kova "evvk-asenne".
Satutin kaikkia, joiden kanssa yritin elää ihmissuhteessa.
En ymmärtänyt, mikä oli vialla ennen kuin luin Jumalan sanaa
ja aloin kohdata totutta.
En enää syyttänyt muita enkä säälinyt itseäni.
Pyysin Jumalaa parantamaan minut.
Jos teet niin, hän ei petä sinua.
Anna aikaa, niin huomaat olevasi matkalla juhliin.
Sinua varten on elämä. Siunattu, upea elämä.
Rukoile Jumalalta lisää ymmärrystä. Salomo rukoili viisasta sydäntä,
jotta erottaisi oikean väärästä tuomitessaan kansaa.
Omassa elämässäni rukoilen ymmärrystä paljon muuhunkin,
kuten ihmisiin elämässäni.
Ymmärrystä siihen, millaista on olla heidän tilanteessaan.
Jos emme ole itse olleet siinä, me helposti vähät välitämme.
Haluamme ymmärtämystä, ja paras tapa saada sitä on antaa sitä
ja olla armollinen. Armo on maailman kauneimpia asioita.
Lopetan Matteuksen jakeeseen 5:7.
Matt. 5:7
Autuaita ne, jotka toisia armahtavat: heidät armahdetaan.
Luen Amplified-käännöksestä, niin asia tulee selvemmäksi.
Autuaita. Mitä tarkoittaa olla autuas?
Onnellinen, kadehdittava, hengellisesti menestyvä,
kokee elämäniloa ja tyytyväisyyttä Jumalan suosiosta ja pelastuksesta
olosuhteistaan huolimatta. Tätä ovat ne, jotka toisia armahtavat.
Ymmärrättekö? Autuaita ne, jotka toisia armahtavat,
sillä mitä tahansa joku tekee heille,
he antavat sen mennä.
He kuittaavat sen pois, he armahtavat.
Ja he ovat autuaita.
Heillä on onnea, rauhaa, iloa, he menestyvät ja ovat tyytyväisiä
pelastuksen tähden olosuhteistaan riippumatta.
Miksi? Heillä on täällä se, mitä he tarvitsevat.
Heidän ei edes tarvitse mennä juhliin. Heillä on sisäiset juhlat.
Siellä ne ovat! Minä olen juhlat, halleluja!
ILOA ARKEEN
Anteeksianto meitä satuttaneille on hyvin tärkeä asia,
sillä se on viimeinen asia, mistä Jeesus puhui ennen ristiä
ja ensimmäinen, mistä hän puhui ylösnousemuksen jälkeen.
Se on ihmeellistä. Uskon, että kaikki eheytyminen alkaa
anteeksiantamisen hetkellä. Kun saamme Jumalalta anteeksi,
alamme eheytyä. Ja kun annamme muille anteeksi,
voimme kokea eheytyvämme. Se vapauttaa heidät tilaan,
jossa Jumala voi tehdä heissä työtään.
Tarjolla on 4 cd:tä, 4 tuntia opetusta anteeksiantamisesta
ja R. T. Kendallin kirja How to forgive ourselves totally?
Näin samasta teemasta muodostuu paketti.
Haluamme, että saat Jumalalta anteeksi, annat anteeksi itsellesi
ja kaikille, joita vastaan sinulla on jotakin,
jotta voisit täysin vapaana nauttia elämäsi kaikista päivistä.
Kiitos, että olit mukana. Pian kuulet lisää.
Tarjoamme Joycen opetusta, joka on ehdoton suosikkini.
Se voi viedä sinut vapauteen.
"Tee itsellesi palvelus ja anna anteeksi."
Joyce on kokenut hyväksikäyttöä elämässään.
Hänen menestyksensä ja vapautensa perustuu siihen, että Jumala
auttoi häntä antamaan anteeksi. Jos sovellat tätä elämääsi,
sinäkin voit kokea vapauden.
Tilaa englanninkieliset tuotteet ruudulla näkyvin tilaustiedoin.
Käy myös osoitteessa www.joycemeyer.org
Amazon, Egypti, Intia, Mississippi, Etiopia...
Kutsumme sinut kumppaniksemme.
Joyce Meyer Ministries käyttää saamansa lahjoitukset
mahdollisimman tehokkaasti.
Taloutemme on avointa, niin että näet helposti
mihin varat käytetään.
Liity kumppaniksemme tai lisää kuukausittaista tukeasi.
Koet iloa siitä, että apusi muuttaa elämiä päivittäin.
Tule mukaan jo tänään. Ala muuttaa jonkun elämää,
joka tarvitsee rakkautta, ruokaa, suojaa, pelastusta, sinua.
Suomennos: Johanna Hartikainen